**Р Е Ш Е Н И Я**

**ВЗЕТИ НА ДВАДЕСEТ И ПЪРВОТО ЗАСЕДАНИЕ НА ОБЩИНСКИ СЪВЕТ – КАРНОБАТ, ПРОВЕДЕНО НА**

 **05 СЕПТЕМВРИ 2017 ГОДИНА**

**ПО ПЪРВА ТОЧКА ОТ ДНЕВНИЯ РЕД:** ДОКЛАДНА ЗАПИСКА от Маргарита Стаматова Стаматова – Председател общински съвет Карнобат, относно: **О Т Ч Е Т** за дейността на Общински съвет- Карнобат и неговите комисии през Първо шестмесечие на 2017 година.

 **Р Е Ш Е Н И Е:**

**289.**Общински съвет-Карнобат на основание чл. 21, ал. 1, т. 23, във връзка с чл.27 ал.6 от Закона за местното самоуправление и местната администрация, приема отчет за дейността на Общински съвет - Карнобат и неговите комисии през Първо шестмесечие на 2017г.

 **ПО ВТОРА ТОЧКА ОТ ДНЕВНИЯ РЕД:** ДОКЛАДНА ЗАПИСКА от Георги Димитров – кмет на община Карнобат, относно: Отчет на Кмета на Община Карнобат за изпълнение на решенията на Общински съвет–гр. Карнобат през първото полугодие на 2017г.

 **Р Е Ш Е Н И Е:**

**290.**Общински съвет-Карнобат на основание чл. 21, ал. 1, т. 23, във връзка с чл.44 ал.1, т.7 от Закона за местното самоуправление и местната администрация, приема отчет на Кмета на Община Карнобат за изпълнение на решенията на Общински съвет–гр. Карнобат през първото полугодие на 2017г.

 **ПО ТРЕТА ТОЧКА ОТ ДНЕВНИЯ РЕД:** ДОКЛАДНА ЗАПИСКА от Георги Димитров – кмет на община Карнобат, относно: Допълнение на Програмата за управление и разпореждане с имоти – общинска собственост за 2017 год.

**Р Е Ш Е Н И Е:**

**291.**На основание чл.21, ал.1, т.12 от ЗМСМА и чл.8 ал.9 от ЗОС, допълва приетата с Решение № 199/30.01.2017 год. на Общински съвет-Карнобат „Програма за управление и разпореждане с имоти – общинска собственост за 2017 год.” , в раздела с имотите, които Община Карнобат има намерение за предоставянето им под наем, както следва:

1. част от УПИ I в кв. 75 по плана на гр.Карнобат (100 кв.м.), целият с площ 38432 кв.м., актуван с АЧОС № 8118 от 11.07.2017 г., за авторемонтни услуги и прилежаща площ;

2. част от УПИ I в кв. 75 по плана на гр.Карнобат (100 кв.м.), целият с площ 38432 кв.м., актуван с АЧОС № 8118 от 11.07.2017 г., за авторемонтни услуги, прилежаща площ и паркинг с автомивка.

**ПО ЧЕТВЪРТА ТОЧКА ОТ ДНЕВНИЯ РЕД –** ДОКЛАДНА ЗАПИСКА от Мария Генова – зам.кмет на община Карнобат, относно: Утвърждаване и дофинансиране на паралелки с ученици под минималния брой и слети паралелки в ОУ“Христо Ботев“, с.Екзарх Антимово за учебната 2017/2018г.

**Р Е Ш Е Н И Я:**

**292.І.** На основание чл. 17, ал. 1, т. 3, чл.21, ал.1, т.23 от ЗМСМА и на основание чл.11, ал. 1, т. 2 и 3 и ал.2 от Наредба № 7 от 29 декември 2000 г. на МОМНза определяне броя на паралелките и групите и броя на учениците и на децата в паралелките и в групите на училищата, детските градини и обслужващите звена**,** Общински съвет- Карнобат**, дава съгласие** за учебната 2017/2018 г. да бъдат сформирани и дофинансирани от община Карнобат паралелки с ученици под минималния брой в ОУ” Христо Ботев”, с. Екзарх Антимово, както следва:

1 маломерна паралелка в ІV клас с 13 ученици;

1 маломерна паралелка в VІ клас със 15 ученици;

**292.ІІ.** Задължава Кмета на Общината да извърши всички необходими правни и фактически действия по изпълнение на настоящите решения.

**ПО ПЕТА ТОЧКА ОТ ДНЕВНИЯ РЕД –** ДОКЛАДНА ЗАПИСКА от Мария Генова – зам.кмет на община Карнобат, относно: Утвърждаване и дофинансиране на паралелки с ученици под минималния брой и слети паралелки в ОУ“Христо Ботев“, с.Кликач за учебната 2017/2018г.

 **Р Е Ш Е Н И Я:**

**293.І.** На основание чл. 17, ал. 1, т. 3 , чл.21, ал.1, т.23 от ЗМСМА и на основание чл.11, ал. 1, т. 2 и 3 и ал.2 и чл.11а, ал.1 от Наредба № 7 от 29 декември 2000 г. на МОМНза определяне броя на паралелките и групите и броя на учениците и на децата в паралелките и в групите на училищата, детските градини и обслужващите звена**,** Общински съвет- Карнобат, **дава съгласие** за учебната 2017/2018 г. да бъдат сформирани и дофинансирани от община Карнобат паралелки с ученици под минималния брой и слети паралелки в ОУ” Христо Ботев”, с. Кликач, както следва:

1 слята паралелка в І и ІІ клас със 16 ученика;

1 слята маломерна паралелка в ІІІ и ІV клас с 15 ученика;

1 маломерна паралелка - V клас с 11 ученика;

1 слята маломерна паралелка в VІ и VІІ клас с 15 ученика.

**293.ІІ.** Задължава Кмета на Общината да извърши всички необходими правни и фактически действия по изпълнение на настоящите решения.

**ПО ШЕСТА ТОЧКА ОТ ДНЕВНИЯ РЕД –** ДОКЛАДНА ЗАПИСКА от Мария Генова – зам.кмет на община Карнобат, относно: Утвърждаване и дофинансиране на паралелки с ученици под минималния брой и слети паралелки в НУ“Христо Ботев“, с.Соколово за учебната 2017/2018г.

**Р Е Ш Е Н И Е:**

**294.І.** На основание чл. 17, ал. 1, т. 3, чл.21, ал.1, т.23 от ЗМСМА и на основание чл.11, ал. 1, т. 2 и 3 и ал.2 от Наредба № 7 от 29 декември 2000 г. на МОМНза определяне броя на паралелките и групите и броя на учениците и на децата в паралелките и в групите на училищата, детските градини и обслужващите звена**,** Общински съвет- Карнобат**, НЕ ДАВА СЪГЛАСИЕ** за учебната 2017/2018 г. да бъдат сформирани и дофинансирани от община Карнобат паралелки с ученици под минималния брой в НУ” Христо Ботев”, с. Соколово, както следва:

1 маломерна паралелка в ІІ клас с 11 ученика;

1 маломерна паралелка в ІІІ клас със 10 ученика;

ІІ. Задължава Кмета на Общината да извърши всички необходими правни и фактически действия по изпълнение на настоящите решения.

Приложение: Справка за броя на учениците – Приложение №1

**ПО СЕДМА ТОЧКА ОТ ДНЕВНИЯ РЕД-** ДОКЛАДНА ЗАПИСКА от Мария Генова – зам.кмет на Община Карнобат, относно: Актуализиране на Списъка на средищните детски градини и училища за учебната 2017/2018г

**Р Е Ш Е Н И Я:**

**295.І** . На основание чл. 21, ал.1, т.23 от Закона за местното самоуправление и местната администрация, във връзка с чл.53, ал.5 от Закона за предучилищното и училищното образование и чл. 3 от ПМС №128/29.06.2017 г. за определяне на критерии за включване в Списъка на средищните детски градини и училища, Общински съвет – Карнобат дава съгласие да бъдат включени в Списъка на средищните детски градини и училища, следните общинските детски градини:

1. ДГ „Митко Палаузов“, с. Екзарх Антимово, община Карнобат;
2. ДГ „Пролет“, филиал в с. Соколово, община Карнобат.

**295.ІІ.** На основание чл. 21, ал.1, т.23 от Закона за местното самоуправление и местната администрация, във връзка с чл.53, ал.5 от Закона за предучилищното и училищното образование и чл. 3 от ПМС №128/29.06.2017 г. за определяне на критерии за включване в Списъка на средищните детски градини и училища, Общински съвет – Карнобат дава съгласие да бъдат включени в Списъка на средищните детски градини и училища, следните общинските училища:

1. СУ „Христо Ботев“, гр. Карнобат;
2. СУ „Св.Св. Кирил и Методий“, гр. Карнобат;
3. ОУ „Христо Смирненски“, гр. Карнобат;
4. ОУ „Христо Ботев“, с. Екзарх Антимово, община Карнобат.

**295.ІІІ.** Общински съвет – Карнобат, на основание чл.21, ал.1, т.23, възлага на Кмета на Община Карнобат да изготви мотивирано предложение до Министъра на образованието и науката за включване на ДГ „Митко Палаузов“, ДГ „Пролет“, филиал с. Соколово, СУ „Христо Ботев“, СУ „ Св. Св. Кирил и Методий“, ОУ „Христо Смирненски“, гр. Карнобат, ОУ „Христо Ботев“, с. Екзарх Антимово, община Карнобат в Списъка на средищните детски градини и училища за 2017/2018 година.

**ПО ОСМА ТОЧКА ОТ ДНЕВНИЯ РЕД –** ДОКЛАДНА ЗАПИСКА от Маргарита Стаматова Стаматова – Председател общински съвет Карнобат, относно: Приемане на решение за представителство в извънредното заседание на Общото събрание на Асоциацията по В и К на обособена територия, обслужвана от „Водоснабдяване и канализация“ЕАД гр.Бургас.

**Р Е Ш Е Н И Я:**

 **296.** Общински съвет-Карнобат на основание чл. 21, ал. 1, т. 23 от Закона за местното самоуправление и местната администрация, чл. 198 б. „е”, ал. 3 и ал. 5 от Закона за водите:

**296.І.** У**пълномощава** Георги Иванов Димитров - Кмет на Община Карнобат, представител по Закона за водите на общината в Асоциацията по ВиК на обособена територия, обслужвана от „Водоснабдяване и канализация“ ЕАД, гр.Бургас, да гласува в Общото събрание на Асоциацията по В и К на обособената територия, обслужвана от „Водоснабдяване и канализация“ ЕАД гр.Бургас, решения, както следва:

1.На основание чл. 198 б.„в“, ал.4, т.5 от Закона за водите, общото събрание на Асоциацията по ВиК на обособена територия, обслужвана от „Водоснабдяване и канализация“ ЕАД гр.Бургас съгласува преработен Бизнес плана за развитие на дейността на „Водоснабдяване и канализация“ ЕАД гр.Бургас за периода 2017г.- 2021 г.

 **2.** На основание чл.20, ал.3 от Правилника за организацията и дейността на асоциацията по водоснабдяване и канализация , общото събрание на Асоциацията по ВиК на обособената територия, обслужвана от „Водоснабдяване и канализация“ ЕАД, гр.Бургас приема препоръчителния размер на вноската на държавата в бюджета на асоциацията за 2018г .в размер на 20000.00 (Двадесет хиляди) лева;

**3.** Разни – съобразно интересите на Община Карнобат.

**296.ІІ.** **ОПРЕДЕЛЯ** Стефка Иванова – Заместник-кмет на община Карнобат за представител на Община Карнобат в общото събрание на Асоциацията по ВиК на обособената територия, обслужвана от „Водоснабдяване и канализация“ЕАД гр.Бургас, при невъзможност на Кмета на Община Карнобат да участва лично в общото събрание на Асоциацията за приемане на посочените решения и да гласува, както следва:

1.На основание чл. 198 б.„в“, ал.4, т.5 от Закона за водите, общото събрание на Асоциацията по ВиК на обособена територия, обслужвана от „Водоснабдяване и канализация“ ЕАД гр.Бургас съгласува преработен Бизнес плана за развитие на дейността на „Водоснабдяване и канализация“ ЕАД гр.Бургас за периода 2017г.- 2021 г.

 **2.** На основание чл.20, ал.3 от Правилника за организацията и дейността на асоциацията по водоснабдяване и канализация , общото събрание на Асоциацията по ВиК на обособената територия, обслужвана от „Водоснабдяване и канализация“ ЕАД, гр.Бургас приема препоръчителния размер на вноската на държавата в бюджета на асоциацията за 2018г .в размер на 20000.00 (Двадесет хиляди) лева;

**3.** Разни – съобразно интересите на Община Карнобат.

**296.ІІІ.** На основание чл. 60, ал. 1 АПК, Общински съвет – Карнобат допуска предварително изпълнение на настоящото решение.

**ПО ДЕВЕТА ТОЧКА ОТ ДНЕВНИЯ РЕД –** ДОКЛАДНА ЗАПИСКА от Георги Димитров – кмет на община Карнобат, относно: Предложение от СК „Олимпиец-Атанас Комшев“, гр.Карнобат за: Присъждане званието „ПОЧЕТЕН ГРАЖДАНИН“ на треньора по борба Иван Тотев.

**Р Е Ш Е Н И Я:**

**297. І.** На основание чл. 21, ал.1, т.22 от ЗМСМА, във връзка с чл. 32, т.2 от Наредба за символите, празниците, почетните звания, почетните знаци и награди на община Карнобат, Общински съвет-Карнобат удостоява Иван Денев Тотев със званието „Почетен гражданин“ за изключителни постижения в областта на спорта. На удостоения да се връчи **диплом** , удостоверение и парична премия в размер на 500 лв..

**297.ІІ.** Задължава Кмета на Общината да извърши всички необходими правни и фактически действия по изпълнение на настоящите решения